 Jeremaya 27  Ná mmalite ọchịchị Jehoyakim nwa Josaya, bụ eze Juda, okwu a si nọnụ Jehova ruo Jeremaya ntị, sị:Nke a bụ ihe Jehova gwara m, Meere onwe gị agbụ na osisi yok, nyara ha nolu.Were ha nye ndị ozi na-abịa Jeruselem ịhụ Zedekaya bụ eze Juda ka ha were ha gaa nye eze Idọm na eze Moab na eze ụmụ Amọn na eze Taya na eze Saịdọn.Nye ha iwu ha ga-enye ndị nna ha ukwu, sị:Ọ bụ m ji ike m dị ukwuu na ogwe aka m gbatịrị agbatị kee ụwa, mmadụ na anụmanụ ndị nọ nelu ụwa; enyewokwa m ya onye ziri ezi nanya m.Ma ugbu a, enyefewo m ala a niile naka Nebukadneza bụ eze Babịlọn, bụ ohu m; enyefewo m ọbụna anụ ọhịa naka ya ka ha jeere ya ozi.Mba niile ga-ejere ya na nwa ya na nwa nwa ya ozi ruo mgbe oge nke ala ya ruru, ọtụtụ mba na ndị eze ukwu ga-erigbukwa ya dị ka ohu.Ọ ga-erukwa na mba na alaeze nke na-ejereghị ya ozi, ya bụ, Nebukadneza bụ eze Babịlọn, nke na-anyaraghị yok eze Babịlọn nolu, m ga-eji mma agha na ụnwụ na ọrịa na-efe efe lebara mba ahụ anya, ka Jehova kwuru, ruo mgbe m mere ka ha gwụ site naka ya.Ma unu egela ndị amụma unu na ndị na-agbara unu afa na ndị ọrọ nrọ unu na ndị na-emere unu anwansi na ndị dibịa afa unu, ntị, bụ ndị na-asị unu: Unu agaghị ejere eze Babịlọn ozi.Nihi na ọ bụ amụma ụgha ka ha na-eburu unu, ka e wee si nala unu kpọga unu nebe dị anya; m wee chụsaa unu, unu ewee laa niyi.Ma mba nke ga-anyara yok eze Babịlọn nolu wee jeere ya ozi, m ga-eme ka o zuru ike nala ya, ka Jehova kwuru, ọ ga-akọkwa ihe na ya, birikwa na ya.M gwara Zedekaya bụ eze Juda okwu a niile, sị: Nyaranụ yok eze Babịlọn nolu, jeekwaranụ ya na ndị ya ozi ka unu wee dịrị ndụ.Gịnị mere gị na ndị gị ga-eji bụrụ ndị mma agha, ụnwụ na ọrịa na-efe efe ga-egbu dị ka Jehova gwara mba na-ejereghị eze Babịlọn ozi?Unu egela ndị amụma ntị, bụ ndị na-asị unu, Unu agaghị ejere eze Babịlọn ozi, nihi na ọ bụ amụma ụgha ka ha na-eburu unu.Nihi na edunyeghị m ha, ka Jehova kwuru, kama ha na-ebu amụma ụgha naha m, ka m wee chụsaa unu, unu ewee laa niyi, unu onwe unu na ndị amụma bụ ndị na-eburu unu amụma.M gwara ndị nchụàjà na ndị a niile, sị: Nke a bụ ihe Jehova kwuru, Unu egela ntị nihe ndị amụma na-eburu unu amụma na-ekwu, sị: Lee! A ga-esi na Babịlọn bulata arịa ụlọ Jehova noge na-adịghị anya! Nihi na ọ bụ amụma ụgha ka ha na-eburu unu.Unu egela ha ntị. Jeerenụ eze Babịlọn ozi ka unu wee dịrị ndụ. Gịnị mere obodo a ga-eji bụrụ ebe a lara niyi?Ma ọ bụrụ na ha bụ ndị amụma, ọ bụrụkwa na Jehova na-agwa ha okwu, biko, ka ha rịọ Jehova nke ụsụụ ndị agha arịrịọ ka a ghara iburu arịa ndị fọdụrụ nụlọ Jehova nakwa nụlọ eze Juda nakwa na Jeruselem buga Babịlọn.Nihi na nke a bụ ihe Jehova nke ụsụụ ndị agha kwuru banyere ogidi ndị ahụ na oké osimiri ahụ na ihe ndị ahụ e ji ebu ihe na arịa ndị fọrọ afọ, bụ ndị fọdụrụ nobodo a,bụ ndị Nebukadneza bụ eze Babịlọn na-eburughị mgbe o si na Jeruselem dọrọ Jekonaya nwa Jehoyakim, bụ eze Juda, na ndị niile a ma ama na Juda nakwa na Jeruselem, nagha laa Babịlọn;nihi na nke a bụ ihe Jehova nke ụsụụ ndị agha, bụ Chineke Izrel, kwuru banyere arịa ndị fọdụrụ nụlọ Jehova nakwa nụlọ eze Juda nakwa na Jeruselem,A ga-eburu ha laa Babịlọn, ọ bụkwa nebe ahụ ka ha ga-adị ruo mgbe m ga-elebara ha anya, ka Jehova kwuru. M ga-ebugote ha wee bulata ha ebe a. 